bokbåt
Store norske leksikon,Kunst og estetikk,Kulturinstitusjoner,Bibliotek
Bokbåt er en mobil bibliotektjeneste, sammen med bokbussvirksomhet. Bokbåten er et samarbeid mellom fylkene Hordaland og Møre og Romsdal. Sogn og Fjordane var et samarbeidsfylke i perioden 1964 til 2014. Båten går til steder på kysten av Vestlandet som ellers ikke har bibliotektjenester.
Barn og eldre er de største brukergruppene. To ganger i året besøker Epos sine stoppesteder langs kysten. Totalt utlån i 2014 var 35 210. På de fleste stoppestedene er det også kulturprogram i båten i form av forfatterarrangementer, musikk eller andre former for opptredener. I 2014 hadde bokbåten 90 driftsdager.Bokbåten på Vestlandet startet opp høsten 1959 som et tilbud til folk i Hordaland. De første årene var det båten Abdulla som ble brukt, men i 1963 tok den 80 fot lange bokbåten Epos over. I dag er Epos eid av Vinnes Skyssbåtservice AS. Båten blir leid inn som bokbåt i høst- og vintersesongen, og fungerer ellers som turistbåt. Les mer i Store norske leksikon Folkebibliotek Eksterne lenker Bokbåten Epos Litteratur Holmås, Stig. (1988). Epos: boka om bokbåten. Nord 4. Fulltekst hos Nasjonalbiblioteket